CELEX: 52018PC0539
Language: da
Date: 2018-07-18
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2009/1013/EU med henblik på at give Østrig tilladelse til fortsat at anvende en foranstaltning, der fraviger artikel 168 og 168a i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 18.7.2018
            COM(2018) 539 final
            2018/0288(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2009/1013/EU med henblik på at give Østrig tilladelse til fortsat at anvende en foranstaltning, der fraviger artikel 168 og 168a i direktiv 2006/112/EF om det fælles merværdiafgiftssystem
            
               
         
         
            
               
            
               BEGRUNDELSE
            
            
               1.BAGGRUND FOR FORSLAGET
            
            
               I henhold til artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem ("momsdirektivet"
                  1
               ) kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 23. marts 2018 anmodede Østrig om tilladelse til fortsat at anvende en foranstaltning, som fraviger artikel 168 og 168a i direktiv 2006/112/EF, med henblik på at ophæve fradragsretten for moms af varer og ydelser, der i mere end 90 % af tiden anvendes af den afgiftspligtige person eller dennes ansatte til privat brug eller, mere generelt, til ikkeerhvervsmæssige formål eller ikkeøkonomiske aktiviteter. Ved brev registreret i Kommissionen den 4. april 2018 fremsendte Østrig i overensstemmelse med artikel 2 i gennemførelsesafgørelse 2009/1013/EU
                  2
                som ændret ved Rådets gennemførelsesafgørelse (EU) 2015/2428
                  3
                en rapport om anvendelsen af denne foranstaltning, herunder med en vurdering af den anvendte procentuelle fordeling af retten til fradrag af moms.
            
            
               I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 11. april 2018 de øvrige medlemsstater om Østrigs anmodning. Kommissionen meddelte ved brev af 12. april 2018 Østrig, at den rådede over alle de nødvendige oplysninger til at vurdere anmodningen.
            
            
               Generel baggrund
            
            
               I artikel 168 i direktiv 2006/112/EF fastsættes det, at en afgiftspligtig person kan fradrage den moms, der er betalt eller skal betales af erhvervelser foretaget og ydelser modtaget i forbindelse med afgiftspligtige transaktioner. I artikel 168a, stk. 1, i direktiv 2006/112/EF fastsættes det, at moms på udgifter i forbindelse med fast ejendom, der indgår i en afgiftspligtig persons erhvervsaktiver, og som anvendes til såvel erhvervsmæssige som ikkeerhvervsmæssige formål, kun kan fradrages for så vidt angår den del, der modsvarer ejendommens anvendelse til den afgiftspligtige persons erhvervsformål. I henhold til artikel 168a, stk. 2, i direktiv 2006/112/EF kan medlemsstaterne også anvende denne regel i forbindelse med udgifter til andre varer, der indgår i de erhvervsaktiver, som medlemsstaterne specificerer. 
            
            
               Den foranstaltning, som Østrig har anmodet om, afviger dog fra disse principper og ophæver fuldstændig retten til at fradrage moms på varer og ydelser, der i mere end 90 % af tiden anvendes af den afgiftspligtige person til privat eller ikkeerhvervsmæssig brug, herunder ikke-økonomiske aktiviteter.
            
            
               Denne fravigelsesforanstaltning blev oprindelig indrømmet Østrig ved Rådets beslutning 2004/866/EF af 13. december 2004
                  4
                i en periode indtil den 31. december 2009 og derefter igen ved Rådets gennemførelsesafgørelse 2009/1013/EU af 22. december 2009
                  5
                indtil den 31. december 2012, Rådets gennemførelsesafgørelse 2012/705/EU af 13. november 2012
                  6
                indtil den 31. december 2015 og Rådets gennemførelsesafgørelse (EU) 2015/2428 af 10. december 2015
                  7
                indtil den 31. december 2018.
            
            
               Østrig meddelte i sin aktuelle anmodning Kommissionen, at den indtil nu med succes har anvendt denne særlige foranstaltning, og anførte, at foranstaltningen navnlig bidrager til at forenkle momsopkrævningen og forhindre momsunddragelse og -undgåelse samt til at sikre en mere retfærdig beskatning, hvilket fører til bedre overholdelse af momsreglerne. En ophævelse af fravigelsen vil medføre en uberettiget likviditetsfordel for afgiftspligtige personer, som kun i begrænset omfang anvender en vare eller ydelse i erhvervsmæssigt øjemed, og som har ret til at fradrage moms af denne begrænsede anvendelse, sammenlignet med en afgiftspligtig person, som udelukkende anvender varen eller ydelsen i erhvervsmæssigt øjemed. En efterfølgende minimal ændring i fordelingen mellem privat og erhvervsmæssig brug af en vare eller ydelse, som kun i begrænset omfang anvendes i erhvervsmæssigt øjemed, vil medføre en regulering af den fradragne moms. Denne mindre regulering vil ikke være rimelig set ud fra såvel skatteyderens som skatteforvaltningens synspunkt. 
            
            
               Fravigelser indrømmes normalt for en begrænset periode, så det kan vurderes, om den særlige foranstaltning er hensigtsmæssig og effektiv. I den forbindelse forstår Kommissionen på baggrund af de oplysninger, som Østrig har indgivet, at fordelingen 90 % - 10 % mellem erhvervsmæssig og ikkeerhvervsmæssig brug stadig udgør en god basis for at udskille de transaktioner, for hvilke den erhvervsmæssige brug kan anses for at være ubetydelig. 
            
            
               Den pågældende særlige foranstaltning gør derfor arbejdet lettere for både skatteforvaltningen og virksomhederne, da det ikke er nødvendigt at holde øje med den efterfølgende anvendelse af de varer og ydelser, for hvilke fradragsretten på anskaffelsestidspunktet var udelukket, særlig hvad angår eventuel beskatning af privat brug efter artikel 16 eller 26 i direktiv 2006/112/EF eller reguleringer af fradraget som fastsat i artikel 184-192 i samme direktiv. Det er derfor hensigtsmæssigt at forlænge fravigelsesforanstaltningen.
            
            
               Enhver forlængelse bør dog være tidsbegrænset, så det kan vurderes, om de betingelser, fravigelsen bygger på, fortsat er til stede. Det foreslås derfor at forlænge fravigelsen indtil udgangen af 2021 og at anmode Østrig om, såfremt landet påtænker endnu en forlængelse efter 2021, sammen med anmodningen om forlængelse senest den 31. marts 2021 at indgive en rapport, der omfatter en evaluering af den anvendte fordeling mellem erhvervsmæssig og ikkeerhvervsmæssig brug, som ophævelsen af momsfradraget er baseret på. 
            
            
               Gældende bestemmelser på det område, som forslaget vedrører
            
            
               I henhold til artikel 176 i direktiv 2006/112/EF fastsætter Rådet, hvilke udgifter der ikke giver ret til fradrag af moms. Indtil det sker, kan medlemsstaterne opretholde alle de undtagelser, som var gældende efter deres nationale lovgivning pr. 1. januar 1979. Der findes derfor en række "stand still"-bestemmelser, som begrænser fradragsretten for afgiftspligtige personer.
            
            
               Uanset tidligere initiativer til at indføre regler for, hvilke kategorier af udgifter der kan være genstand for begrænset fradragsret
                  8
               , er en sådan fravigelse hensigtsmæssig i afventning af en harmonisering af disse regler på EU-niveau.
            
            
               2.RESULTATER AF HØRINGER AF INTERESSEREDE PARTER OG KONSEKVENSANALYSER
            
            
               Høring af interesserede parter
            
         
         
            
               Ikke relevant.
            
            
               Ekspertbistand
            
            
               Der har ikke været behov for ekstern ekspertbistand.
            
            
               Konsekvensanalyse
            
            
               Forslaget er udarbejdet med henblik på at forenkle proceduren for momsopkrævning og har derfor en potentiel positiv virkning for både virksomheder og forvaltninger. Østrig mener, at den fundne løsning er en passende foranstaltning og svarer til andre tidligere og nuværende fravigelser.
            
            
               3.JURIDISKE ASPEKTER AF FORSLAGET
            
            
               Resumé af forslaget
            
            
               Forslaget vil give Østrig mulighed for fortsat at anvende en foranstaltning, som fraviger artikel 168 og 168a i direktiv 2006/112/EF, med henblik på fuldstændigt at ophæve fradragsretten for moms af varer og ydelser, der i mere end 90 % af tiden anvendes af den afgiftspligtige person eller dennes ansatte til privat brug eller, mere generelt, til ikkeerhvervsmæssige formål eller ikkeøkonomiske aktiviteter.
            
            
               Ved en eventuel anmodning om forlængelse vil Østrig skulle fremlægge en rapport om den procentuelle fordeling og nødvendigheden af fravigelsesforanstaltningen. 
            
            
               Retsgrundlag
            
            
               Artikel 395, stk. 1, i Rådets direktiv 2006/112/EF af 28. november 2006 om det fælles merværdiafgiftssystem.
            
            
               Nærhedsprincippet
            
            
               I betragtning af den bestemmelse i direktiv 2006/112/EF, som forslaget bygger på, finder nærhedsprincippet ikke anvendelse.
            
            
               Proportionalitetsprincippet
            
            
               Forslaget er i overensstemmelse med proportionalitetsprincippet af følgende grunde:
            
            
               Afgørelsen vedrører en tilladelse til en medlemsstat på dennes egen anmodning og udgør ikke en forpligtelse.
            
            
               I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. Den vil lette den administrative byrde og kun i mindre grad øge skattebyrden for de afgiftspligtige personer, som benytter varer og ydelser til erhvervsmæssige formål i op til 10 % af tiden.
            
            
               Reguleringsmiddel
            
            
               Foreslåede midler: Rådets gennemførelsesafgørelse.
            
            
               Andre midler ville ikke være hensigtsmæssige af følgende årsager:
            
         
         
            
               I henhold til artikel 395 i Rådets direktiv 2006/112/EF er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er det eneste egnede middel, da den kan rettes til enkelte medlemsstater.
            
            
               4.VIRKNINGER FOR BUDGETTET 
            
            
               Forslaget vil ikke få negativ indvirkning på Unionens egne indtægter hidrørende fra moms.
            
            
               5.FAKULTATIVE ELEMENTER
            
            
               Forslaget er tidsbegrænset og indeholder en revisionsklausul.
            
            
               2018/0288 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse 2009/1013/EU med henblik på at give Østrig tilladelse til fortsat at anvende en foranstaltning, der fraviger artikel 168 og 168a i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  9
               , særlig artikel 395, stk. 1, første afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Østrig fik ved Rådets gennemførelsesafgørelse 2009/1013/EU
                  10
                tilladelse til at anvende en fravigelsesforanstaltning. Denne fravigelsesforanstaltning blev efterfølgende forlænget ved Rådets gennemførelsesafgørelse 2012/705/EU
                  11
                indtil den 31. december 2015 og ved Rådets gennemførelsesafgørelse (EU) 2015/2428
                  12
                indtil den 31. december 2018.
            
            
               (2)Den særlige foranstaltning fraviger bestemmelserne i artikel 168 og artikel 168a i direktiv 2006/112/EF, der regulerer afgiftspligtige personers ret til at fradrage moms på de varer og ydelser, der leveres til dem i forbindelse med deres afgiftspligtige transaktioner. Formålet med fravigelsesforanstaltningen er at ophæve fradragsretten for moms på varer og ydelser, når den afgiftspligtige persons eller dennes ansattes private eller, mere generelt, ikkeerhvervsmæssige eller ikkeøkonomiske brug af varerne eller ydelserne udgør over 90 % af den samlede brug. 
            
            
               (3)Formålet med den særlige foranstaltning er at forenkle proceduren for pålæggelse og opkrævning af moms. Den afgift, der skal betales ved det endelige forbrug, påvirkes kun i ubetydelig grad.
            
            
               (4)Ved brev registreret i Kommissionen den 23. marts 2018 anmodede Østrig om tilladelse til fortsat at anvende denne særlige foranstaltning. 
            
            
               (5)Ved brev registreret i Kommissionen den 4. april 2018 fremsendte Østrig i overensstemmelse med artikel 2 i gennemførelsesafgørelse 2009/1013/EU en rapport om anvendelsen af den særlige foranstaltning, herunder med en vurdering af den anvendte procentuelle fordeling af retten til fradrag af moms.
            
            
               (6)I overensstemmelse med artikel 395, stk. 2, andet afsnit, i direktiv 2006/112/EF underrettede Kommissionen ved brev af 11. april 2018 de øvrige medlemsstater om Østrigs anmodning. Ved brev af 12. april 2018 meddelte Kommissionen Østrig, at den rådede over alle de oplysninger, den fandt nødvendige for at kunne vurdere anmodningen.
            
         
         
            
               (7)Ifølge de oplysninger, som Østrig har indgivet, har de retlige og faktuelle forhold, der berettigede den nuværende anvendelse af den særlige foranstaltning, ikke ændret sig og er stadig til stede. Østrig bør derfor gives tilladelse til fortsat at anvende den særlige foranstaltning i endnu en periode, som begrænses til den 31. december 2021 for at give mulighed for at vurdere nødvendigheden og effektiviteten af fravigelsesforanstaltningen og den procentuelle fordeling mellem erhvervsmæssig og ikkeerhvervsmæssig brug, som den tager udgangspunkt i.
            
            
               (8)Såfremt Østrig finder det nødvendigt at forlænge foranstaltningen ud over 2021, bør landet senest den 31. marts 2021 sammen med anmodningen om forlængelse indgive en rapport til Kommissionen om anvendelsen af foranstaltningen, som omfatter en evaluering af den procentuelle fordeling, der anvendes, for at give Kommissionen tilstrækkelig tid til at undersøge anmodningen.
            
            
               (9)Fravigelserne vil kun i ubetydelig grad påvirke den afgift, der skal betales ved det endelige forbrug, og får ingen negative indvirkninger på Unionens egne indtægter hidrørende fra merværdiafgiften.
            
            
               (10)Gennemførelsesafgørelse 2009/1013/EU bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
            
               Artikel 1 og 2 i gennemførelsesafgørelse 2009/1013/EU affattes således:
            
            
               "Artikel 1
            
            
               Som en undtagelse fra artikel 168 og artikel 168a i direktiv 2006/112/EF gives Østrig tilladelse til at ophæve fradragsretten for moms på varer og ydelser fuldstændigt, når den afgiftspligtige persons eller dennes ansattes private eller, mere generelt, ikkeerhvervsmæssige eller ikkeøkonomiske brug af varerne eller ydelserne udgør over 90 % af den samlede brug.
            
            
               Artikel 2
            
            
               Denne afgørelse udløber den 31. december 2021.
            
            
               Enhver anmodning om forlængelse af fravigelsesforanstaltningen i denne afgørelse skal være Kommissionen i hænde senest den 31. marts 2021.
            
            
               En sådan anmodning skal ledsages af en rapport om anvendelsen af denne foranstaltning, der indeholder en vurdering af den anvendte procentuelle fordeling af retten til momsfradrag på baggrund af denne afgørelse."
            
            
               Artikel 2
            
            
               Denne afgørelse anvendes fra den 1. januar 2019.
            
            
               Artikel 3
            
            
               Denne afgørelse er rettet til Republikken Østrig.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1.
               
               
                  
                     (2)
                  
                        EUT L 348 af 29.12.2009, s. 21.
               
               
                  
                     (3)
                  
                        EUT L 334 af 22.12.2015, s. 12.
               
               
                  
                     (4)
                  
                        EUT L 371 af 18.12.2004, s. 47.
               
               
                  
                     (5)
                  
                        EUT L 348 af 29.12.2009, s. 21.
               
               
                  
                     (6)
                  
                        EUT L 319 af 16.11.2012, s. 8.
               
               
                  
                     (7)
                  
                        EUT L 334 af 22.12.2015, s. 12.
               
               
                  
                     (8)
                  
                        KOM(2004) 728 endelig — Forslag til Rådets direktiv om ændring af direktiv 77/388/EØF med henblik på at forenkle de momsmæssige forpligtelser (EUT C 24 af 29.1.2005, s. 10), trukket tilbage den 21. maj 2014 (EUT C 153 af 21. 5. 2014, s. 3). 
               
               
                  
                     (9)
                  
                        EUT L 347 af 11.12.2006, s. 1.
               
               
                  
                     (10)
                  
                        Rådets gennemførelsesafgørelse 2009/1013/EU af 22. december 2009 om bemyndigelse af Republikken Østrig til fortsat at anvende en foranstaltning, der fraviger artikel 168 i direktiv 2006/112/EF om det fælles merværdiafgiftssystem (EUT L 348 af 29.12.2009, s. 21).
               
               
                  
                     (11)
                  
                        Rådets gennemførelsesafgørelse 2012/705/EU af 13. november 2012 om ændring af beslutning 2009/791/EF og gennemførelsesafgørelse 2009/2013/EU om bemyndigelse af henholdsvis Tyskland og Østrig til fortsat at anvende en foranstaltning, der fraviger bestemmelserne i artikel 168 og 168a i direktiv 2006/112/EF om det fælles merværdiafgiftssystem (EUT L 319 af 16.11.2012, s. 8).
               
               
                  
                     (12)
                  
                        Rådets gennemførelsesafgørelse (EU) 2015/2428 af 10. december 2015 om ændring af beslutning 2009/791/EF og gennemførelsesafgørelse 2009/1013/EU om bemyndigelse af henholdsvis Tyskland og Østrig til fortsat at anvende en foranstaltning, der fraviger bestemmelserne i artikel 168 og 168a i direktiv 2006/112/EF om det fælles merværdiafgiftssystem (EUT L 334 af 22.12.2015, s. 12).